Autodesk - Legal Notices & Trademarks - Autodesk Privacy Statement

# Autodesk adatvédelmi nyilatkozat

ÁTDOLGOZÁS ÉS KÖZZÉTÉTEL DÁTUMA: 2012. március 27.

Az Autodesk, Inc. és globális leányvállalatai (együttesen „Autodesk,” „mi”) figyelembe veszik az Ön adatvédelemre és személyes adataira vonatkozó jogait és saját kötelezettségeiket.

Az Autodesk számos módon folytat Önnel kommunikációt – például webhelyén, asztali szoftverein, mobilalkalmazásain és online szolgáltatásain keresztül. Miközben termékeinket és szolgáltatásainak egy jobb világ elképzelése, tervezése és kialakítása során használja, információkat oszt meg velünk. Szeretnénk Önnel megismertetni, hogyan használjuk információit, és azt, hogy mit tehet Ön adatai védelme érdekében.

Jelen Adatvédelmi nyilatkozat bemutatja, hogyan gyűjtjük, tároljuk, használjuk, osztjuk meg, adjuk át és őrizzük meg személyes adatait, valamint, hogy Ön hogyan férhet hozzá személyes információihoz és ezzel kapcsolatos választásaihoz. Igyekeztünk könnyen érthető formában ismertetni az irányelveket, ugyanakkor elegendő mennyiségű részlettel szolgálni eljárásaink megértéséhez.

Az egyes kifejezésekről és témakörökről az Adatvédelmi nyilatkozatban szereplő hivatkozásokra kattintva tudhat meg többet, de kezdheti az Alapfogalmak és további információk megismerésével is. Köszönjük, hogy időt szakít eljárásaink megismerésére. Ha kérdései merülnének fel, kérjük, lépjen velünk kapcsolatba webűrlapunk kitöltésével, e-mail küldésével a privacy.questions@autodesk.com címre, illetve postai úton, levelét az alábbi címre küldve:

> Privacy Questions
> Autodesk, Inc.
> 111 McInnis Parkway
> San Rafael, CA 94903
> U.S.A.

Az Adatvédelmi nyilatkozat (korábbi nevén Adatvédelmi irányelv) jelen változata a korábbi változathoz képest nem hoz lényeges változást a személyes adatok kezelését illetően.

Az Adatvédelmi nyilatkozat tartalma
Az Autodesk által gyűjtött adatok
Gyermekek és az adatvédelem
A személyes adatok tárolása és védelme
A személyes adatok Autodesk általi felhasználása
A személyes adatok megosztása
A személyes adatok továbbítása
A személyes adatok megőrzése és törlése
Hozzáférés a személyes adatokhoz és választásokhoz, valamint azok frissítése
Kapcsolatfelvétel
Az Adatvédelmi nyilatkozat frissítései
Alapfogalmak és további információk

Az Adatvédelmi nyilatkozat tartalma
Jelen Adatvédelmi nyilatkozat világszerte érvényes, és tájékoztatást nyújt arról, hogyan kezeli az Autodesk a termékeken és szolgáltatásokon, az Autodesk tulajdonában lévő webhelyeken vagy harmadik félen keresztül, illetve offline módon összegyűjtött vagy kapott személyes adatokat. Az Autodesk egyes webhelyei, termékei és szolgáltatásai kiegészítő adatvédelmi megjegyzésekkel, illetve különleges esetben saját adatvédelmi irányelvekkel rendelkezhetnek.

Az Autodesk nem rendelkezik befolyással harmadik fél tulajdonában lévő webhelyek felett, azokat is beleértve, amelyek esetleg az Autodesk alkalmazásait, termékeit és szolgáltatásait kínálják. Termékeinken, szolgáltatásainkon és webhelyeinken keresztül harmadik fél olyan webhelyeire mutató hivatkozásokat ajánlhatunk, illetve olyan közösségimédia-funkciókat biztosíthatunk, amelyek révén Ön információkat oszthat meg a közösségi hálózatokon, és kapcsolatba léphet az Autodesk céggel közösségi médiaplatformok útján. Az adott szolgáltatástól függően e webhelyek és platformok használatuk során saját cookie-kat vagy más fájlokat helyezhetnek a számítógépre, adatokat gyűjthetnek, vagy személyes információkat kérhetnek Öntől.

Az Autodesk nem vállal felelősséget külső felek adatvédelmi gyakorlatáért. Feltétlenül olvassa el minden felkeresett webhely adatvédelmi irányelveit, kiegészítő megjegyzéseit és beállításait, hogy tisztában legyen azok gyakorlatával és saját lehetőségeivel.

Vissza a lap tetejére

Az Autodesk által gyűjtött adatok
Az Autodesk személyes és nem személyes adatokat is gyűjt.

A „személyes adatok” olyan adatok (például név, e-mail cím, postacím, telefonszámok – beleértve a mobilszámokat is –, faxszámok, továbbá a pénzügyi adatok, így a bankszámla- és hitelkártyaszámok), amelyek személyesen azonosítják Önt, és lehetővé teszik az online vagy offline kapcsolatfelvételt Önnel.

A „nem személyes adatok” olyan összesített adatok, demográfiai adatok, technikai adatok és egyéb adatok, amelyekből az Ön személyazonossága nem állapítható meg, és amelyek nem teszik lehetővé számunkra a kapcsolatfelvételt Önnel.

Az Autodesk az alábbi módszerekkel gyűjt adatokat.

- Ön által megadott adatok. Személyes és nem személyes adatokhoz jutunk Öntől, amikor terméket vagy szolgáltatást regisztrál, aktivál vagy igényel (a próbaverziókat is beleértve); hitelesítő adatokat hoz létre a bejelentkezéshez; e-mailt küld, telefonál vagy postai levelet küld nekünk, vagy kitölt és elküld egy webűrlapot a webhelyünkön; a közösségi médián keresztül kapcsolatba lép velünk; hibabejelentést küld; vagy részt vesz a termékekbe épített elemzési programokban (például a Felhasználók bevonását célzó programban („CIP”)). Előfordulhat, hogy harmadik fél adatait adja meg nekünk (ha például valaki más elérhetőségi adatait adja meg egy szolgáltatáskérelemmel kapcsolatos értesítéshez). Ilyen esetekben feltételezzük, hogy engedélyt kért és kapott a harmadik féltől az adatainak megadására.
- Autodesk online áruház és kereskedelmi partnerek. A hivatalos Autodesk online áruházat elektronikus kereskedelmi partnerünk üzemelteti; e partnerünk az online értékesítés tekintetében a bejegyzett kereskedő. Ha Ön az Autodesk online áruház webhelyén keresztül online módon vásárol, akkor e partner értékesítési és adatvédelmi irányelvei érvényesek. Elektronikus kereskedelmi partnerünk továbbítja nekünk az Ön adatait, amelyeket a jelen Adatvédelmi nyilatkozatban foglaltak szerint kezelünk. Ehhez hasonlóan kereskedelmi partnereink (például az Autodesk hivatalos viszonteladói és forgalmazói) szintén értékesítik a terméklicenceinket. Ha ezek a kereskedelmi partnerek továbbítják nekünk az Ön adatait, azokat a jelen Adatvédelmi nyilatkozatban foglaltak szerint kezeljük.
- Kiegészítő információk. Időnként kiegészíthetjük az Öntől kapott vagy általunk gyűjtött személyes adatokat kereskedelmi forgalomban elérhető, általunk hitelesnek ítélt más forrásokból (például üzleti névjegyzékekből). Ez segít bennünket például abban, hogy az összegyűjtött és megőrzött adatok pontosságát fenntarthassuk.
- Automatikus adatgyűjtő eszközök (többek között cookie-k). Amikor Ön kapcsolatba lép velünk, vagy használja az Autodesk webhelyeit és szolgáltatásait böngészőprogram, alkalmazás vagy más kliensprogram segítségével, kiszolgálóink automatikusan begyűjtenek és rögzítenek bizonyos adatokat. Ezen eszközök révén könnyebben, hatékonyabban és eredményesebben használhatja a webhelyünket, mivel a webhely felismeri Önt a visszatérésekor, és személyre szabott tartalommal szolgál. Az Autodesk és szolgáltatói környezeti változókat gyűjthetnek, és automatikus adatgyűjtő eszközöket (például cookie-kat, beágyazott webhivatkozásokat és más adatgyűjtő technológiákat) alkalmazhatnak. Ezek az adatgyűjtő eszközök szokványos adatokat gyűjtenek a böngészőből (például a böngésző típusát, nyelvét, illetve azon webhely címét, amelyről a mi webhelyünkre érkezett). Emellett adatokat gyűjthetnek az Internet Protocol (IP) címéről és jellemző kattintássorozatairól (például a megtekintett oldalakról és a hivatkozásokról, amelyekre kattintott), valamint a látogatás vagy kérelem dátumáról és időpontjáról és a böngészőt vagy a fiókot egyedileg azonosító cookie-król.

Vissza a lap tetejére

Gyermekek és az adatvédelem
Az Autodesk egyes webhelyei, termékei és szolgáltatásai korhatár nélkül, a nagyközönségnek szólnak; azonban tudatosan nem gyűjtünk személyes adatokat 12 éves és annál fiatalabb gyermekekről. Az Autodesk arra ösztönzi a szülőket, hogy legyenek a gyermekeik mellett a böngészés során, és mindenképpen javasoljuk nekik, hogy magyarázzák el a gyermekeknek, milyen veszélyekkel járhat az idegenekkel való szóba elegyedés és a személyes adatok (például a valódi név, cím vagy telefonszám) online közlése. Bizonyos országokban vagy területeken a 13 és 17 év közötti gyermekek esetében a szülő vagy gondviselő értesítése, előzetes írásbeli engedélye vagy más ellenőrizhető beleegyezése szükséges. 12 éves és annál fiatalabb gyermekek nem küldhetnek be és nem rögzíthetnek adatokat az Autodesk webhelyein, termékeiben és szolgáltatásaiban.

Vissza a lap tetejére

A személyes adatok tárolása és védelme
Nagyra értékeljük az Autodesk iránti bizalmát, melynek keretében megosztja velünk személyes adatait, és elkötelezettek vagyunk annak védelme tekintetében. Többféle adatvédelmi technológiát, eljárást és szervezeti intézkedést alkalmazunk a személyes adatok jogosulatlan hozzáféréstől, felhasználástól vagy felfedéstől való megóvása érdekében. Ha például bizalmas személyes adatokat (például hitelkártyaadatokat) továbbítunk az interneten, akkor azt biztonságos szoftvercsatorna (SSL) használatával titkosítjuk. A személyes adatokhoz az Autodesk csak azon dolgozói, megbízottai és ügynökei férhetnek hozzá, akiknek a termékek és szolgáltatások fejlesztésére és javítására irányuló munkaköri kötelezettségei ezt szükségessé teszik. Ugyanakkor az interneten keresztüli adattovábbításnak és az elektronikus tárolásnak – erőfeszítéseink ellenére – nem létezik 100%-ig biztonságos módszere, ezért nem tudjuk biztosítani vagy szavatolni az Ön által nekünk küldött, az általunk Önnek küldött és az általunk tárolt adatok biztonságát.

Személyes adatai védelmében Önnek is jelentős szerepe van. Kérjük, ne küldjön bizalmas információkat e-mailben. Használjon erős jelszavakat. A jelszavakat tárolja biztonságos formában, gyakran változtassa meg őket, és használjon biztonságos böngészőt. Munkája befejezését követően ne feledjen el kijelentkezni az Autodesk-fiókból, és zárja be a böngészőablakot.

Amennyiben Ön úgy gondolja, hogy a velünk folytatott kommunikációja már nem eléggé biztonságos (ha például úgy érzi, hogy a nálunk fenntartott bármely fiókjának biztonsága nem megfelelő), azonnal értesítsen bennünket a problémáról a jelen Adatvédelmi nyilatkozat előírásainak megfelelő módon. Ezzel kapcsolatban lásd az alább olvasható „Kapcsolatfelvétel” című bekezdést. Vegye figyelembe, hogy ha postai levélben értesít minket, akkor később tudunk reagálni a problémára.

Vissza a lap tetejére

A személyes adatok Autodesk általi felhasználása
Ahogy azt már az előző bekezdésekben ismertettük, az Autodesk személyes adatokat és nem személyes adatokat is gyűjt.

A személyes adatok gyűjtésének és felhasználásának elsődleges célja a hatékony, pozitív és személyre szabott felhasználói élmény biztosítása. A legtöbb esetben annál jobban személyre tudjuk szabni az Autodesk termékeinek és szolgáltatásainak felhasználói élményét, minél pontosabb információkat ad meg.

Ön beleegyezik, hogy az alábbi módokon használhatjuk fel a személyes adatait:

- az Ön által kért rendelések feldolgozásához és termékek szállításához vagy szolgáltatás teljesítéséhez;
- hitelkeret-ellenőrzés lebonyolításához, megfelelő fizetési feltételek meghatározásához és szerződések megkötéséhez Önnel;
- az Önnel való kapcsolatfelvételhez, valamint a rendelés kiszállításával és a számlázással kapcsolatos információk közléséhez Önnel;
- szerződéses kötelezettségek teljesítéséhez;
- termékregisztráció, aktiválás, műszaki támogatás és ügyfélszolgálat biztosításához az Ön számára;
- bejelentkezési hitelesítő adatok és személyes profilok létrehozásának, valamint védett tartalom megtekintésének biztosításához az Ön számára;
- olyan promóciók (például versenyek, sorsjátékok vagy más promóciós tevékenységek) biztosításához és nyilvántartásához, amelyekre Ön jelentkezett;
- egyes tevékenységekben (például online fórumokon és közösségekben) való részvételének engedélyezéséhez;
- kérdőívek és felmérések lebonyolításához, amelyek révén jobb termékekkel és szolgáltatásokkal állhatunk ügyfeleink és felhasználóink rendelkezésére. A kérdőívek és felmérések kitöltése nem kötelező.
- munkaerő-toborzással kapcsolatos tudakozódás elősegítéséhez;
- az Ön által kért információk, például az Autodesk céggel, termékeivel és szolgáltatásaival kapcsolatos e-mailek vagy (szöveges) SMS-üzenetek, célzott hirdetések, valamint akciós ajánlatok – melyeket Ön egyénileg választhat ki. A megkeresések időnként más cégektől származó információkat is tartalmazhatnak olyan termékekről és szolgáltatásokról, amelyek növelhetik az Autodesk termékeinek és szolgáltatásainak értékét. Adatainak felhasználását a marketingtevékenységek során az alábbi, „Hozzáférés a személyes adatokhoz és választásokhoz és azok frissítése" című bekezdésből tájékozódhat;
- operatív kommunikáció (például szervizcsomagok), vagy a regisztrált, illetve megvásárolt termékekkel és szolgáltatásokkal kapcsolatos elvégzendő műveletekre figyelmeztető értesítések küldéséhez az Önnek számára;
- a „hivatkozás küldése e-mail üzenetben” vagy hasonló funkció használatának engedélyezéséhez, amely továbbítja a kiválasztott információt más személynek (például ismerősnek vagy munkatársnak), akit Ön szerint érdekelhet a küldött információ. E funkciók használatakor az Autodesk nem tárolja a harmadik félről elküldött személyes adatokat. A megadott e-mail címet és nevet (amennyiben megadja) csakis az Ön nevében küldött e-mail egyszeri továbbításához használjuk.
- termékeink, szolgáltatásaink, tartalmaink és hirdetéseink személyre szabásához, felméréséhez és fejlesztéséhez;
- az Autodesk, webhelyeink, termékeink és szolgáltatásaink általános használati élményének személyre szabásához;
- termékeink és szolgáltatásaink licencelt és a vonatkozó törvényeknek megfelelő használatának biztosításához;
- a személyes adatok megosztása szakaszban ismertetett tevékenységek elvégzéséhez,beleértve az Autodesk-vállalatok közötti átvitelt, valamint a felhatalmazott harmadik feleknek történő, az alábbiakban ismertetett átadást is.
- bármely ésszerűen elvárható kapcsolódó cél (például általános adminisztrációs feladatok) megvalósításához.

A személyes adatokat összesíthetjük oly módon, hogy nem személyes adatokat kapunk eredményül; ilyen például, ha személyes adatok alapján számítjuk ki, hogy felhasználóink hány százaléka él egy adott országban, vagy, ha jobban meg szeretnénk ismerni előfizetői bázisunkat, és ezért elemezzük felhasználóink összesített demográfiai, érdeklődési és viselkedési adatait. Mivel az eredmény egyik felhasználót sem azonosítja személyesen, ezek nem személyes adatok, és bármilyen célra használhatók, például harmadik féllel is megoszthatók.

Olykor egyesítjük a személyes és a nem személyes adatokat. Ilyen eset például a név egyesítése a földrajzi hellyel (Európa), vagy az e-mail cím egyesítése az iparággal (média és szórakoztatóipar). A személyes és nem személyes adatok egyesítésekor az egyesített adatokat az együttes felhasználás folyamán végig személyes adatokként kezeljük.

Vissza a lap tetejére

A személyes adatok megosztása
Személyes adatait megoszthatjuk az Autodesk vállalaton belül, illetve világszerte működő leányvállalataink között adatfeldolgozási és -tárolási célból, valamint a termékekkel, szolgáltatásokkal és a kommunikációval kapcsolatos döntések elősegítéséhez. A közösen használt személyes adatok kezeléséért az Autodesk, Inc. a felelős.

Az Autodesk az Ön erre vonatkozó engedélye nélkül nem adja bérbe, nem értékesíti, nem osztja meg és nem hozza forgalomba személyes adatait harmadik fél általi direktmarketing célú felhasználásra.

Ön azáltal, hogy elküldi nekünk személyes adatait, beleegyezik abba, hogy személyes adatait az alábbi feltételek mellett harmadik féllel megoszthatjuk, illetve annak továbbíthatjuk:

- Felhatalmazott harmadik felek. Személyes adatait, beleértve a más adatokkal egyesített személyes adatokat is, megoszthatjuk az üzleti folyamatainkat segítő felhatalmazott harmadik felekkel (például üzleti partnerekkel, szolgáltatókkal, szállítókkal, licencbirtokosokkal, felhatalmazott külső ügynökökkel és alvállalkozókkal), beleértve a személyes információk tárolását és feldolgozását a jelen Adatvédelmi nyilatkozatban (Felhatalmazott harmadik felek) foglalt célokból. Ebbe a körbe tartozik például a rendelések teljesítése, a kommunikáció, az ismétlődő személyes adatok eltávolítása az ügyféljegyzékekből, a személyes adatok pontosságának biztosítása, az adatelemzés és a kapcsolódó szolgáltatások, segítségnyújtás a marketing területén, valamint a hitelkártyás fizetések feldolgozása. A felhatalmazott harmadik felektől megköveteljük annak elfogadását, hogy megfelelő mértékű biztonsági intézkedéseket foganatosítsanak a személyes adatok védelmére, és kizárólag a megadott célra használják a személyes adatokat.
- Kereskedelmi partnerek és más üzleti partnerek. A fentebbieknek megfelelően együttműködünk más olyan cégekkel (például kereskedelmi partnerekkel, beleértve a forgalmazókat és viszonteladókat), amelyek értékesítik terméklicenceinket és szolgáltatásainkat. Ha személyes adatot küld az Autodesk cégnek egy kereskedelmi partner vagy velünk kapcsolatban álló más cég által kínált termék vagy szolgáltatás értékelése, megvásárlásával kapcsolatos tudakozódás és/vagy megvásárlása céljából, akkor a személyes adatait megoszthatjuk ezzel a céggel annak érdekében, hogy a cég fel tudja dolgozni a kérését (például a kért termékek vagy szolgáltatások szállítására, nyújtására, karbantartására, megújítására vagy javítására vonatkozó rendelést), és a cég felveheti a kapcsolatot Önnel. A nem személyes adatokat egyesíthetjük a személyre szabás elősegítése érdekében megosztott személyes adatokkal. Minden ilyen céget kötelezünk arra, hogy megfelelő biztonsági intézkedéseket foganatosítson a személyes adatok védelmére, és a személyes adatokat kizárólag a rendeltetésüknek megfelelő célokra használja. AZ AUTODESK NEM TEHETŐ FELELŐSSÉ A SZEMÉLYES ADATOK EZEN CÉGEK ÁLTALI HASZNÁLATÁÉRT.
- Törvényi előírások betartása. Személyes adatait a vonatkozó törvények, jogi eljárások vagy bírósági határozatok betartása érdekében és/vagy saját törvényes jogaink bizonyítása vagy gyakorlása, illetve a törvényes követelésekkel szembeni védelmünk céljából felfedhetjük.
- Jogok biztonsága és gyakorlása. A személyes adatokat és a rendelkezésünkre álló más információkat a következő esetek kivizsgálása, megelőzése vagy a rájuk vonatkozó intézkedés érdekében (beleértve a felhasználó országán kívüli intézkedést is) felfedhetjük, ha saját megítélésünk alapján azok felfedését szükségszerűnek vagy helyénvalónak tartjuk: törvényellenes tevékenységek; vélelmezett csalás; márka- és más szellemitulajdon-védelmi ügyek (például szürkepiaci értékesítés vagy az Autodesk védjegyeinek jogosulatlan használata); bármely személy fizikai biztonságát veszélyeztető helyzetek; az Autodesk szolgáltatásai feltételeinek megsértése; végfelhasználói licencszerződések megsértése; vagy bármilyen más törvényi kötelezettség (beleértve a lakhelyül szolgáló országon kívül hatályos törvényeket is).
- Fúzió, csőd és más tranzakciók. Ha az Autodesk más céggel egyesül, csődöt jelent, vagy úgy dönt, hogy eladja vagy átszervezi a vállalatot, illetve vagy annak valamely részét, az Ön személyes adatait a leendő vagy tényleges vevőknek felfedhetjük. Személyes adatait az ezen tranzakciókban érintett tanácsadókkal (például könyvelőkkel és ügyvédekkel) is megoszthatjuk.

NEM VÁLLALUNK FELELŐSSÉGET AZON személyi adatok HASZNÁLATÁÉRT, AMELYEKET ÖN NYÍLTAN TESZ KÖZZÉ A WEBHELY VAGY A SZOLGÁLTATÁSOK HASZNÁLATA SORÁN. Amikor például az Autodesk valamelyik webhelyének fórumán, blogján vagy közösségi területén hozzászólásokat küld be, vegye figyelembe, hogy a megadott személyes adatok és más információk mások számára széles körben elérhetők, és más felhasználók által – az Autodesk cégen belül vagy azon kívül – elolvashatók, összegyűjthetők vagy felhasználhatók. Javasoljuk, hogy amikor személyes azonosításra alkalmas adatok vagy más információk felfedéséről dönt, megfontoltan és óvatosan járjon el.

A közreműködők megjegyzései kizárólag azok saját hozzászólásai, és nem tekinthetők az Autodesk véleményét tükrözőnek. Időnként közzéteszünk ügyfelek általi olyan ajánlásokat, megjegyzéseket és értékeléseket, amelyek személyes adatokat – beleértve nevet, beosztást és fényképet – tartalmazhatnak. Az ilyen ajánlásokhoz kapcsolódó személyes adatok közzététele előtt az ügyfél hozzájárulását kérjük.

Vissza a lap tetejére

A személyes adatok továbbítása
Az Önre vonatkozó személyes adatokat a következőknek továbbíthatjuk, illetve a következőknél használhatjuk fel és tárolhatjuk: az Autodesk, Inc. cégnél az Egyesült Államokban és más országokban; bármely Autodesk leányvállalatnál világszerte; vagy a nevünkben eljáró felhatalmazott harmadik feleknél. Ha az Európai Unióból vagy az adatgyűjtést és felhasználást szabályozó törvényekkel rendelkező más régióból látogatott ide, vegye figyelembe, hogy beleegyezik a személyes adatai továbbításába az Egyesült Államokba, az Autodesk, Inc. céghez, illetve más olyan országokba, ahol az Autodesk és a nevünkben eljáró felhatalmazott harmadik felek működnek, és ezen országokban az adatvédelmi törvények adott esetben nem olyan szigorúak, mint az Ön országában. Személyes adatainak megadásával Ön teljes mértékben elfogadja és egyértelműen beleegyezik ezen adatok jelen Adatvédelmi nyilatkozatban írottak szerinti továbbításába, feldolgozásába és tárolásába.

Vissza a lap tetejére

A személyes adatok megőrzése és törlése
Személyes adatait csak addig őrizzük meg, ameddig szükségünk van rájuk a választásainak való megfeleléshez, a jelen Adatvédelmi nyilatkozatban leírt célok megvalósításához, vagy ameddig a vonatkozó törvények és előírások megkövetelik, illetve engedélyezik ezt. Egyes törvények és előírások például kötelezhetnek minket bizonyos tranzakciós adatok megőrzésére. Ha már nincs szükség a személyes adatokra, megfelelő intézkedéseket teszünk azok biztonságos megsemmisítésére vagy az azonosításra alkalmatlanná tételére. Papírra nyomtatott információk esetén például megfelelő intézkedéseket teszünk azok törlése érdekében, illetve aprítással vagy elégetéssel semmisítjük meg azokat; elektronikusan tárolt információk esetén pedig technikai eszközök segítségével használhatatlanná tesszük az adatokat.

Vissza a lap tetejére

Hozzáférés a személyes adatokhoz és választásokhoz, valamint azok frissítése
Biztosak akarunk lenni abban, hogy a nyilvántartott személyes adatok pontosak, hiánytalanok és aktuálisak. A vonatkozó adatvédelmi törvények alapján joga van hozzáférni az Autodesk által Önről tárolt személyes adatokhoz, amennyiben ezt kérelmezi az Autodesk cégtől, kivéve egyes korlátozott körülmények esetén (ha például egy vonatkozó törvény a hozzáférés megtagadására kötelez minket).

Az alábbi hivatkozásokra kattintva, e-mailben vagy postai úton kérhet hozzáférést személyes adataihoz.

- Autodesk-azonosító. Az Autodesk egyszeri bejelentkezéses fiókot biztosít, melynek segítségével egyszeri bejelentkezés után, egyetlen felhasználóazonosító és jelszó használatával több Autodesk webhelyet is elérhet (ez lesz az Ön „Autodesk-azonosítója”). Az Autodesk-azonosítóhoz kapcsolódó profiljának eléréséhez és frissítéséhez be kell jelentkeznie, és követnie kell a megfelelő online hivatkozásokat vagy utasításokat. A Regisztráció és aktiválás, Subscription Center és Partnerközpont szolgáltatásban, valamint más szolgáltatásokban tárolt saját adatainak frissítéséhez jelentkezzen be az adott szolgáltatásba Autodesk-azonosítójával, és kövesse az online hivatkozásokat vagy utasításokat. Probléma esetén a bejelentkezési súgóoldal áll rendelkezésére. A webhelyet Japánból elérő, kapcsolatazonosítóval rendelkező felhasználóknak a Japán bejelentkezési oldalt kell használniuk.
- Marketingbeállítások. Személyes adataihoz és beállításaihoz hozzáférhet és frissítheti azokat, vagy leiratkozhat az Autodesk marketingcélú megkereséseiről a webűrlap segítségével, illetve a kapott küldeményben szereplő leiratkozási utasításokat követve.
- Elemzési programok. Számos termékünkhöz kapcsolódóan bármikor lehetősége van arra, hogy részt vegyen vagy befejezze részvételét a Felhasználók bevonását célzó programban („CIP”); ehhez nyissa meg a CIP párbeszédpanelt a termék Súgó menüjéből, és kövesse a vonatkozó utasításokat. A döntése a számítógépen telepített valamennyi Autodesk-termékre vonatkozik. Ha kérdése van a CIP programmal kapcsolatban, írjon a CIP@autodesk.com címre. Olyan próbaverziók, előzetesek és bétaverziós termékek esetében, ahol a hozzáférés feltétele a belegyezés az ilyen termékekbe integrált elemzési programban való korlátozott vagy teljes körű részvételbe, ne használja ezeket a termékeket, ha nem szeretne részt venni a programban. Mobilalkalmazások esetén az alkalmazásban szerepel a termék használatának elemzésével kapcsolatos adatvédelmi megjegyzés (ha van ilyen), valamint a további információk elérésével és a leiratkozással kapcsolatos információk.
- Autodesk online áruház. A fentebb leírtaknak megfelelően a hivatalos Autodesk online áruház üzemeltetője az elektronikus kereskedelmi partnerünk, és az online értékesítés tekintetében a bejegyzett kereskedő. Ha Ön az Autodesk online áruházban az Autodesk-termékek online vásárlása során megadott adatokat szeretné frissíteni vagy módosítani, forduljon elektronikus kereskedelmi partnerünkhöz. (Ha ez a szolgáltatás nem érhető el az Ön országában, előfordulhat, hogy a hivatkozás nem aktív.)
- Tárolt szolgáltatások. Az Autodesk ügyfelei meghívhatják Önt a Buzzsaw, a Constructware vagy a Streamline szolgáltatás ügyfelek számára fenntartott területén való részvételre. Ezeket a meghívásokat az ügyfél webhelyének rendszergazdája kezeli, és a regisztráció során megadott adatok módosítására vagy frissítésére irányuló kéréseket az adott webhely rendszergazdájához kell intézni. AZ AUTODESK KIZÁRÓLAG ÜGYFELEINEK SZOLGÁLTATÓJAKÉNT MŰKÖDIK KÖZRE A TÁROLT SZOLGÁLTATÁSOK KAPCSÁN, ÉS NEM TEHETŐ FELELŐSSÉ AZ ÖNRE VONATKOZÓ SZEMÉLYES ADATOK EZEN ÜGYFELEK ÁLTALI FELHASZNÁLÁSÁÉRT ÉS/VAGY FELFEDÉSÉÉRT.
- Egyéb kérdések. Ha ezeken a hivatkozásokon nem találta meg a választ hozzáféréssel vagy a választásaival kapcsolatos kérdéseire, forduljon hozzánk a webűrlap használatával, e-mailben a privacy-questions@autodesk.com címen, vagy írjon nekünk a következő postacímre: Privacy Questions, Autodesk, Inc., 111 McInnis Parkway, San Rafael, CA 94903, U.S.A. Adja meg elérhetőségi adatait, a kérdésben érintett Autodesk-webhely, termék, kommunikáció vagy más szolgáltatás nevét, és az adott kérés részletes leírását. Kérésének igyekszünk a lehető leghamarabb eleget tenni.

Vissza a lap tetejére

Kapcsolatfelvétel
Az Autodesk rendszeresen vizsgálja a jelen Adatvédelmi nyilatkozat önmaga általi betartását, többek között az új termékek vagy szolgáltatások fejlesztésének folyamata során is. Vegye figyelembe, hogy jelen Adatvédelmi nyilatkozat bizonyos részei nem vonatkoznak Önre, ha olyan országban vagy régióban tartózkodik, ahol bizonyos termékek vagy szolgáltatások nem szerepelnek a kínálatban. Ha kérdése van az Adatvédelmi irányelvvel kapcsolatban, elérhet minket webűrlapunkon, a privacy.questions@autodesk.com e-mail címen vagy a következő postacímen:

> Privacy Questions
> Autodesk, Inc.
> 111 McInnis Parkway
> San Rafael, CA 94903
> U.S.A.

Vissza a lap tetejére

Az Adatvédelmi nyilatkozat frissítései
Webhelyünk meglátogatásával, továbbá termékeink és szolgáltatásaink használatával Ön az Adatvédelmi irányelv feltételeit és kikötéseit önmagára kötelező érvényűként fogadja el. Ha ezt nem fogadja el, akkor kérjük, ne használja az Autodesk webhelyeit, termékeit vagy szolgáltatásait, illetve ne nyissa meg azokat.

Fenntartjuk a jelen Adatvédelmi nyilatkozat alkalmankénti – saját belátásunk alapján, a vonatkozó törvényeknek megfelelően végzett – módosításának jogát. Az Adatvédelmi nyilatkozat legutóbbi módosításának időpontja jelen Adatvédelmi nyilatkozat legelején, az „Utolsó frissítés” bekezdésben ellenőrizhető.

Ha jelentős módosításokat tervezünk az Adatvédelmi nyilatkozatban, értesítjük Önt és a többi felhasználót oly módon, hogy közleményt teszünk közzé a www.autodesk.com webhelyen, és/vagy értesítést küldünk az Önről nyilvántartott e-mail címre (ha van ilyen). Ez a folyamat azzal is kiegészülhet, hogy termékeinken és szolgáltatásainkon, illetve más Autodesk-webhelyeken keresztül is értesítéseket küldünk. Az átdolgozott Adatvédelmi nyilatkozatot hatályon kívül helyezi és felváltja a közzétételének dátumáig érvényes valamennyi korábbi adatvédelmi irányelvet és nyilatkozatot. A frissítések figyelemmel követése érdekében rendszeresen látogasson el a www.autodesk.com webhelyre és ellenőrizze a jelen Adatvédelmi irányelvet.

Vissza a lap tetejére

Alapfogalmak és további információk

Személyes adatok
A személyes adatok olyan adatok (például név, e-mail cím, postacím, telefonszámok – beleértve a mobilszámokat is –, faxszámok, továbbá a pénzügyi adatok, így a bankszámla- és hitelkártyaszámok), amelyek személyesen azonosítják Önt, és lehetővé teszik az online vagy offline kapcsolatfelvételt Önnel.

Vissza a lap tetejére

Nem személyes adatok
Számos különféle típusú nem személyes adat létezik, ezért – annak érdekében, hogy könnyebben érthetővé tegyük, hogy az Autodesk milyen adatokat gyűjt, illetve hogyan használja fel azokat – az adatokat általános kategóriákra osztottuk fel (összesített adatok, demográfiai adatok, technikai adatok); ugyanakkor ezek alapvetően olyan adatok, amelyek alapján az Ön azonossága nem állapítható meg, és amelyek nem teszik lehetővé számunkra a kapcsolatfelvételt Önnel.

> Összesített adatok. Összesített adatoknak tekinthető például az, hogy az ügyfelek hány százaléka él egy adott országban vagy rendelkezik egy adott körzetszámmal.

> Demográfiai adatok. A demográfiai adatok közé olyan információk tartoznak, mint a beosztás, a földrajzi hely, az iparág, amelyben dolgozik, az ország internetes tartományneve, a rendelési űrlapok és más dokumentumok megtekintéséhez választott nyelv és a pénznem, amelyben megtekintette az árakat (ha van ilyen funkció).

> Technikai adatok. Technikai adatok például a következők: a böngésző típusa és a választott nyelv; az operációs rendszer neve és verziója; a rendszerkonfigurációval kapcsolatos információk (például a processzor, a memória és a videokártya adatai); az Autodesk termékekben használt parancsok és műveletek; kérelem- és aktiválási kódok; a termékek kiadása, verziója és nyelve; a grafikus illesztőprogram neve és verziója; az esetleges hibák előfordulásakor futó alkalmazások listája és a hiba további körülményei; a használt számítógépen telepített Autodesk-termékek és szolgáltatások; az Autodesk termékek sorozatszáma; valamint az Autodesk-termékekből vagy szolgáltatásokból importált vagy exportált adatok formátuma és forrása.

Vissza a lap tetejére

Hibajelentések
Az Autodesk rendelkezésre bocsátja a Customer Error Reporting („CER”) eszközt, és időnként más termékspecifikus hibajelentő eszközökkel is szolgál.

> A CER eszköz. A CER párbeszédpanel akkor jelenik meg, ha az éppen használatban lévő Autodesk-termék váratlanul bezárul. Ha úgy dönt, hogy hibajelentést küld az Autodesk cégnek, akkor az alkalmazás titkosított formában továbbítja a jelentést. Amikor az Autodesk fogadja a hibajelentést, automatizált rendszerek úgy rendszerezik a jelentéseket, hogy az Autodesk fejlesztői ellenőrizhessék és elemezhessék az adatokat. Ha a szoftverhiba feltételezett javítása megtörtént, akkor az bekerül a következő karbantartási frissítésbe vagy a termék legközelebbi verziójába. Az Autodesk a hibát eredetileg jelző ügyfeleket is értesítheti, ha azok megadták az e-mail címüket a hibajelentésben.

> A CER a következő adatokat gyűjti össze és küldi el a hibajelentési folyamat keretében:

> - Az operációs rendszer neve és verziója
> - Az Autodesk-termék neve, verziója és sorozatszáma
> - A grafikus illesztőprogram neve és verziója
> - A hiba bekövetkezésekor betöltött Autodesk-alkalmazások listája
> - A legutóbbi Autodesk-parancsok listája
> - A memóriában lévő Autodesk-programrész a hiba bekövetkezésekor
> - Ha a szoftverhiba bekövetkezésekor személyes adatok vagy bizalmas információk vannak a rendszermemóriában, a CER funkció a hibajelentéssel együtt továbbíthatja azokat az Autodesk cégnek. Amennyiben aggályai vannak azzal kapcsolatban, hogy a CER adatokat küld az Autodesk cégnek, ne küldjön hibajelentést.

> A fenti adatok mellett tetszés szerint megadhatja az alábbiakat is:

> - E-mail cím
> - A hiba leírása lépésről lépésre

> További hibajelentő eszközök. Az Autodesk alkalmanként termékhez kapcsolódó hibajelentő eszközökkel szolgál. Megjelenő párbeszédpanel tájékoztatja Önt arról, hogy az eszköz milyen adatokat gyűjt, hogyan küldi el azokat az Autodesk cégnek, illetve minden más lényeges információt közöl az eszközről és annak használatáról.

Vissza a lap tetejére

A Felhasználók bevonását célzó program
Az Autodesk Felhasználók bevonását célzó programja („CIP”) az Autodesk azon egyik módszere, amellyel adatokat gyűjt és elemez arról, hogy az Autodesk ügyfelei hogyan használják a termékeinket. A programban való részvétele révén pontosabban felmérhetjük, hogy milyen fejlesztésekkel növelhetjük ügyfeleink elégedettségét az Autodesk céggel és a szoftvereinkkel.

Ha az ügyfél úgy dönt, hogy részt vesz a CIP programban, a CIP-ügyfélprogram automatikusan összegyűjti az ügyfél által használt termékfunkciók, a rendszerkonfiguráció és a szoftverhibák adatait. A program általában naponta egyszer elküld egy – ezeket a CIP-adatokat tartalmazó – kis méretű, titkosított fájlt az Autodesk CIP-kiszolgálóinak.

A CIP valamennyi résztvevőjétől az alábbi típusú adatokat gyűjthetjük:

- Az operációs rendszer neve és verziója
- A rendszerkonfiguráció (például a processzor, a memória és a videokártya) adatai
- Az Autodesk-termékben használt parancsok és műveletek
- Az Autodesk-termékek neve, sorozatszáma és verziója
- A hiba körülményei
- Az Autodesk-termékekből importált vagy exportált adatok formátuma és forrása
- IP-cím

A fent felsorolt információkon kívül a CIP lehetővé teheti a résztvevőnek, hogy kapcsolattartási adatait (például saját e-mail címét vagy cégének nevét) is elküldhesse. A kapcsolattartási adatokat kötelező megadni, ha a résztvevő bétaverziójú (kiadás előtti) programokban szeretne részt venni, és ha tájékoztatást szeretne kapni az Autodesk fejlesztőitől és termékmenedzsereitől.

Vissza a lap tetejére

Környezeti változók
A „környezeti változók” közé tartozik a Media Access Control („MA”) cím, a számítógép típusa (Windows vagy Macintosh), a képernyő felbontása, az operációs rendszer neve és verziója, az internetböngésző típusa és verziója.

Vissza a lap tetejére

Automatikus adatgyűjtő eszközök
A webhelyeken szokásos módon az Autodesk és a szolgáltatóink olyan „cookie-kat”, „jelzőképpontokat”, „adatgyűjtő jeleket”, „nem látható GIF-képeket” vagy más hasonló technológiákat használhatnak a webhelyek oldalain és a HTML-formátumú e-mailekben, amelyekkel többek között nyomon követhetik a webhely felhasználóinak és az e-mailek címzettjeinek műveleteit, felmérhetik a marketingkampányok sikerességét, összesített statisztikát állíthatnak össze a webhelyek használatáról és a válaszarányról, és megkönnyíthetik a webhelyen való navigálást, illetve nagyobb mértékű személyre szabhatóságot tesznek lehetővé például azáltal, hogy nem kell újra és újra megadnia a bejelentkezési hitelesítő adatokat, vagy az érdeklődésére szabott tartalom jelenik meg.

A „cookie” általánosan használt automatizált adatgyűjtő eszköz. A cookie kis mennyiségű adat, amelyet a webkiszolgáló küld a böngészőnek, és a használt számítógép merevlemezén tárolódik. Ha Ön nem szeretné, hogy cookie-k használatával adatokat gyűjtsenek Önről, akkor a böngészők többségében egyszerű művelettel beállíthatja a cookie-k automatikus elutasítását, vagy rákérdezéssel engedélyezheti vagy letilthatja az egyes webhelyekről érkező cookie-k fogadását és mentését a számítógépére. Ha az összes cookie elutasítása mellett dönt, akkor nem használhatja az Autodesk azon szolgáltatásait, amelyek részvételi feltétele a regisztráció vagy a személyre szabás. Ha az általunk és szolgáltatóink által kínált cookie-k elfogadása mellett dönt, akkor engedélyezi számunkra és szolgáltatóink számára, hogy cookie-kat helyezzünk el a számítógépén. Ha többet szeretne megtudni a cookie-król és más automatikus adatgyűjtő eszközökről, látogasson el a http://www.allaboutcookies.org/ webhelyre.

Vissza a lap tetejére

Internet Protocol (IP) cím
Az Internet Protocol (IP) cím olyan szám, amelyet az internetszolgáltató (ISP) oszt ki automatikusan az Ön által használt számítógépnek. A szolgáltatótól függően az IP-cím „dinamikus” lehet, vagyis minden alkalommal más és más IP-címet kaphat, amikor az internethez kapcsolódik. Az IP-címek blokkokban vannak hozzárendelve az egyes országokhoz, így dinamikus IP-cím esetén is meg tudjuk határozni az IP-címhez tartozó országot.

Vissza a lap tetejére

Erős jelszavak
Az erős jelszavakat az alábbiak jellemzik:

- Kis- és nagybetűket is tartalmaznak (például a-z, A-Z)
- A betűk mellett számjegyeket és/vagy írásjeleket is tartalmaznak, például a számokat 0-tól 9-ig, vagy a következőkhöz hasonló speciális karaktereket: !, @ vagy #. Ugyanakkor vegye figyelembe, hogy egyes alkalmazások és rendszerek nem tudják kezelni a speciális karaktereket tartalmazó jelszavakat.
- Legalább nyolc alfanumerikus karakterből állnak.
- Nem alkotnak szót semmilyen nyelven, szlengben, dialektusban vagy zsargonban.
- Nem olyan információkon alapulnak, mint a családtagok vagy a háziállatok neve.
- A felhasználói fiók nevének legfeljebb két karakterét tartalmazzák.

A kerülendő jelszavak a következők:

- Szótárban megtalálható szavak
- Általánosan használt szavak, például:

- családtagok, háziállatok, barátok, munkatársak, népszerű televíziós vagy képzelt személyek neve.
- Számítástechnikai fogalmak és nevek, parancsok, webhelyek, cégek, hardverek, szoftverek.
- Születésnapok és más személyes adatok, például címek és telefonszámok.
- Olyan szavak vagy számsorok, mint az aaabbb, qwertz, zyxwvuts, 123321 stb.
- A fentiek bármelyike jobbról balra leírva.
- A fentiek bármelyike számjeggyel kiegészítve (például titkos1, 1titkos)

Vissza a lap tetejére